Babelscape/SREDFM huggingface dataset:
Πεντηκοστή

"Η επιφοίτηση του αγίου πνεύματος", ελαιογραφία του [[Δομήνικος Θεοτοκόπουλος|Δομήνικου Θεοτοκόπουλου]], αρχές [[17ος αιώνας|17ου αιώνα]].
Πεντηκοστή ονομάζεται κατά την Καινή Διαθήκη η επιφοίτηση του Αγίου Πνεύματος στους Αποστόλους που συνέβη την πεντηκοστή ημέρα από το Πάσχα των Εβραίων (Πράξεις β' 1-41). Σε ανάμνηση του γεγονότος αυτού, κάθε χρόνο, οι Χριστιανοί εορτάζουν με ιδιαίτερη λαμπρότητα την εορτή της Πεντηκοστής και αυτό διότι θεολογικά η ημέρα αυτή θεωρείται η γενέθλια ημέρα της Εκκλησίας.

Η εορτή αυτή αντιστοιχεί με την επίσης μεγάλη ετήσια εορτή των Ιουδαίων η οποία στις Εβραϊκές Γραφές (Παλαιά Διαθήκη) αποκαλείται Γιορτή του Θερισμού ή Γιορτή των Εβδομάδων. (· ) η οποία ήταν καθαρά γεωργική εορτή με τελείως διαφορετικό περιεχόμενο. Η τήρηση της λάβαινε χώρα την πεντηκοστή ημέρα μετά τις 16 Νισάν του Ιουδαϊκού ημερολογίου, την ημέρα κατά την οποία η κεφαλή κάθε οικογένειας προσέφερε στον Θεό ένα δεμάτι κριθάρι, που υποδήλωνε την επιθυμία για ειρηνική σχέση μαζί Του. () Οι προσφορές για αυτή τη γεωργική γιορτή γίνονταν μέσω του ιερατείου αρχικά στην Σκηνή του Μαρτυρίου, ενώ αργότερα στον Ναό στην Ιερουσαλήμ.

Την ημέρα της Πεντηκοστής έλαβε χώρα η επιφοίτηση του Αγίου Πνεύματος στους 12 μαθητές (περιλαμβανομένων και των αποστόλων του Ιησού) οπότε, σύμφωνα με τις Πράξεις των Αποστόλων, έλαβαν Άγιο Πνεύμα μιλώντας σε ξένες γλώσσες (γλωσσολαλιά) «"για τα θαυμαστά έργα του Θεού"», γεγονός που έγινε αντιληπτό από Ιουδαίους και προσήλυτους που ήταν στην Ιερουσαλήμ για τη γιορτή των Εβδομάδων. Ως αποτέλεσμα, έπειτα και από το κήρυγμα του Πέτρου, βαφτίστηκαν εκείνη την ημέρα 3.000 νέα μέλη της χριστιανικής εκκλησίας. (· ) Εκείνη η ημέρα ήταν 50 ημέρες μετά την ανάσταση του Ιησού Χριστού που συνέπεσε στις 16 Νισάν.

Η "Πεντηκοστή" άρχισε να γιορτάζεται από τους αποστολικούς χρόνους είτε στο ναό των Ιεροσολύμων μαζί με τους Ιουδαίους (Πράξεις κ'16), είτε χωριστά. Σύμφωνα με τους εκκλησιαστικούς Πατέρες και συγγραφείς του β' μισού του 4ου αιώνα γίνεται λόγος περί του εορτασμού από τους αποστολικούς χρόνους όπου κατά την εορτή αυτή γινόταν και η βάπτιση των κατηχουμένων όπου και για το λόγο αυτό συνεχίζεται και ψάλλεται ο τρισάγιος ύμνος: "Όσοι εις Χριστόν εβαπτίσθητε...". 

Η Πεντηκοστή είναι εβδομαδιαία εορτή δηλαδή εορτάζεται όλες τις ημέρες της εβδομάδας με ιδιαίτερη έξαρση το Σάββατο. Από τις μεθεόρτιες ημέρες ξεχωρίζει η Δευτέρα που είναι αφιερωμένη στο Άγιο Πνεύμα όπου και επαναλαμβάνεται ομοίως όλη η ακολουθία της Κυριακής.
Ένωση Ποδοσφαιρικών Σωματείων Ανατολικής Αττικής

Η Ένωση Ποδοσφαιρικών Σωματείων Ανατολικής Αττικής (Ε.Π.Σ.ΑΝ.Α) είναι αρμόδια για το ποδόσφαιρο στην πρώην Νομαρχία Ανατολικής Αττικής. Εδρεύει στην Παλλήνη και είναι μέλος της Ελληνικής Ποδοσφαιρικής Ομοσπονδίας (Ε.Π.Ο.). Είναι υπεύθυνη για τη διεξαγωγή του τοπικού πρωταθλήματος και του κυπέλλου, όπως και των πρωταθλημάτων εφήβων και παίδων. Συντονίζει επίσης τις δραστηριότητες των μικτών ομάδων νέων και παίδων, οι οποίες εκπροσωπούν την ανατολική Αττική σε εθνικό επίπεδο.
Ιάκωβος ο Βαραγινός

Ο Ιάκωβος ο Βαραγινός ή Βοραγινός (1230-1298) υπήρξε Ιταλός εκκλησιαστικός συγγραφέας που αργότερα έγινε Αρχιεπίσκοπος Γενούης.

Σημαντικότερο σύγγραμμά του θεωρείται το φερώνυμο «Λεγκέντα αούρεα» ή «Λεγκέντα σάκρα» που έχει μεταφρασθεί στις περισσότερες ευρωπαϊκές γλώσσες.

Κατηγορία:Εκκλησιαστικοί συγγραφείς
Κατηγορία:Ιταλοί συγγραφείς
Σάντα Κλάρα

H Σάντα Κλάρα (ισπανικά: "Santa Clara") είναι πόλη της Κούβας, πρωτεύουσα της επαρχίας Βίγια Κλάρα ("Villa Clara"). Βρίσκεται στο κεντρικό τμήμα της χώρας και παλαιότερα αποτελούσε τμήμα της επαρχίας Λας Βίγιας, η οποία περιλάμβανε τις σημερινές επαρχίες Σιενφουέγος ("Cienfuegos"), Σάνκτι Σπίριτους ("Sancti Spíritus") και Βίγια Κλάρα.

Η ιστορία της Σάντα Κλάρα είναι συνδεδεμένη με την κουβανική επανάσταση, καθώς η κατάκτησή της στις 29 Δεκεμβρίου 1958 από τον αντάρτικο στρατό, υπήρξε μία από τις τελευταίες και καθοριστικές στιγμές της επανάστασης. Στην πόλη επιτέθηκαν δύο φάλαγγες, με ηγέτες τους Ερνέστο Τσε Γκεβάρα και Καμίλο Σιενφουέγος αντίστοιχα, ενώ λίγες ώρες μετά την κατάκτησή της, ο δικτάτορας Μπατίστα εγκατέλειψε την Κούβα διαφεύγοντας στην Δομινικανή Δημοκρατία.

Ανάμεσα στα αξιοθέατα της πόλης ανήκει το μαυσωλείο του Τσε Γκεβάρα και δεκαέξι ακόμα στρατιωτών που έχασαν τη ζωή τους το 1967, κατά τη διάρκεια της εκστρατείας τους στη Βολιβία. Στον ίδιο χώρο βρίσκεται μουσείο αφιερωμένο στη ζωή του Τσε Γκεβάρα. Στη Σάντα Κλάρα βρίσκεται επίσης το «Κεντρικό Πανεπιστήμιο της Λας Βίγιας» ("Universidad Central de Las Villas").

H Σάντα Κλάρα ήταν το μέρος που έγινε η τελευταία μάχη της Κουβανικής Επανάστασης στα τέλη του 1958. Υπήρχαν δύο στρατιές ανταρτών που επιτέθηκαν στην πόλη και της μίας ηγείτο ο Ερνέστο Τσε Γκεβάρα. Την άλλη οδηγούσε ο Καμίλο Σιενφουέγος. H ομάδα του Τσε εντόπισε και σταμάτησε πρώτη τον ανεφοδιασμό του δικτάτορα Μπατίστα στο Φομέντο. Έπειτα, χρησιμοποιώντας μία μπουλντόζα, οι στρατιώτες του Γκεβάρα κατέστρεψαν τις σιδηροδρομικές γραμμές και εξέτρεψαν ένα τρένο γεμάτο από πολεμοφόδια και στρατεύματα που είχαν σταλεί από τον Μπατίστα. Την ίδια στιγμή, το απόσπασμα του Σιενφουέγος νίκησε μία στρατιωτική φρουρά στην Μάχη του Γιαγουαχάι (Yaguajay) όχι μακριά από την πόλη. Στις 31 Δεκεμβρίου του 1958, οι ενωμένες δυνάμεις των Γκεβάρα και Σιενφουέγος (μαζί με άλλους επαναστάτες κάτω από την καθοδήγηση του Ουϊλιαμ Αλεξάντερ Μόργκαν επιτέθηκαν στην Σάντα Κλάρα. Η μάχη ήταν χαοτική, οι ηττηθέντες είχαν πεσμένο ηθικό, κάποιοι πολέμησαν, άλλοι παραδόθηκαν αμέσως. Μέχρι το απόγευμά, η πόλη περιήλθε στην κατοχή των ανταρτών. Αυτή η νίκη για τα στρατεύματα του Κάστρο θεωρείται η πιο αποφαστιστική στιγμή της Κουβανικής Επανάστασης, καθώς μετά από αυτό το γεγονός, ο Μπατίστα έφυγε με πτήση από την Κούβα σε λιγότερο από 12 ώρες.
Ταοϊσμός

Ταοιστικός ναός στην [[Τσενγκντού]], [[Λαϊκή Δημοκρατία της Κίνας|Κίνα]]|εναλλ.=
Ο Ταοϊσμός (ονομάζεται ενίοτε και Νταοϊσμός) ως όρος χρησιμοποιείται για να προσδιορίσει:

# Μια φιλοσοφική σχολή βασισμένη στα κείμενα του "Τάο Τε Κινγκ" (αποδίδονται στον Λάο Τσε και εκφέρονται εναλλακτικά ως Ντάο Ντε Τζινγκ) και του "Τζουανγκτζί".
# Μια οικογένεια οργανωμένων θρησκευτικών κινημάτων όπως οι σέκτες Ζενγκγί («Ορθοδοξία») ή Κουαντζέν («πλήρης πραγματικότητα»), που αντλούν την καταγωγή τους από το Τζανγκ Νταολίνγκ της ύστερης δυναστείας Χαν.
# Την κινεζική λαϊκή θρησκεία.
Η λέξη «Ταοϊσμός» χρησιμοποιείται ως μετάφραση των κινεζικών όρων "Νταοτζιάο" (道教 , «διδασκαλίες/θρησκεία του Ντάο») και "Νταοτζιά" (道家 , «σχολή του Ντάο»). Ο χαρακτήρας "Τάο" 道 (ή "Ντάο", ανάλογα με το σχήμα εκλατινισμού της λέξης που ακολουθεί κανείς) σημαίνει «ατραπός« ή «δρόμος», αλλά στην κινεζική θρησκεία και φιλοσοφία έχει προσλάβει περισσότερο αφηρημένα νοήματα. Το σύνθετο "Νταοζιάο" αναφέρεται στον Νταοϊσμό ως θρησκεία. Το "Νταοζία" αναφέρεται στην δραστηριότητα των λογίων κατά τη σπουδή τους. Η συγκεκριμένη διάκριση είναι αφεαυτής αντιφατική και παρουσιάζει δυσκολίες ως προς την ερμηνεία της. 

Επικρατεί αρκετή σύγχυση σε ό,τι αφορά στο νόημα του Ταοϊσμού, καθώς ο όρος χρησιμοποιείται συχνά εσφαλμένα για να περιγράψει παρόμοιες φιλοσοφικές σχολές όπως το Ζεν. Σε ορισμένες χώρες και σε διαφορετικά εννοιολογικά πλαίσια (για παράδειγμα, στις «ταοϊστικές» οργανώσεις της Κίνας και της Ταϊβάν), ο όρος εφαρμόζεται στην κινεζική λαϊκή θρησκεία, χάριν αναγνώρισης. Ωστόσο πολλοί, αν όχι οι περισσότεροι, από εκείνους που ακολουθούν τις συγκεκριμένες θρησκείες δεν αναγνωρίζουν τον Ταοϊσμό (σε οποιαδήποτε γλώσσα) ως όνομα της θρησκείας του. Επιπλέον, οι αρκετές μορφές αυτού που συνήθως αποκαλείται «ελίτ» ή «οργανωμένος» Ταοϊσμός συνήθως διακρίνουν τις τελετουργικές δραστηριότητές του από εκείνες της λαϊκής θρησκείας, τις οποίες οι επαγγελματίες Ταοϊστές ("Νταοσί") τείνουν να θεωρούν ως υποβαθμισμένες.

Η κινεζική αλχημεία, η κινεζική αστρολογία, η κινεζική κουζίνα, αρκετές κινεζικές πολεμικές τέχνες, η κινεζική παραδοσιακή ιατρική, το φενγκ σούι, πολλά στυλ του τζι γκονγκ, παρουσιάζουν κάποια σχέση με τον Ταοϊσμό.
Γήπεδο Παναιτωλικού

Το Γήπεδο Παναιτωλικού αποτελεί τη φυσική έδρα της ποδοσφαιρικής ομάδας του Παναιτωλικού Γυμναστικού Φιλεκπαιδευτικού Συλλόγου (Παναιτωλικός Γ.Φ.Σ). Βρίσκεται στη στην πόλη του Αγρινίου, στη βόρεια πλευρά της πόλης, πολύ κοντά στο παλαιό νοσοκομείο και πιο συγκεκριμένα στην οδό Προυσιωτίσσης.

Το Γήπεδο Παναιτωλικού Γ.Φ.Σ χτίστηκε το 1930, ενώ στις 14 Μαϊου 2011 άρχισαν νέες εργασίες για επέκταση του γηπέδου στη νότια πλευρά (1.400 θέσεις) και τοποθέτηση προβολέων, καθώς η ομάδα κέρδισε την άνοδο της στην Α΄ Εθνικη (Super League). Από το 2005 ξεκίνησαν στο γήπεδο εκτεταμένες επιδιορθώσεις και προσθήκες σύμφωνα με το σχέδιο της νέας διοίκησης της Π.Α.Ε. Παναιτωλικός Γ.Φ.Σ. Τοποθετήθηκαν πλαστικά καθίσματα, κατασκευάστηκε σκέπαστρο στη μεγάλη κερκίδα και ανακαινίστηκαν πλήρως όλοι οι χώροι του γηπέδου. Αυτή τη στιγμή η χωρητικότητα είναι 7.321 καθήμενοι θεατές. Στο χώρο του γηπέδου στεγάζονται επίσης τα γραφεία της ομάδας, μπουτίκ και καφετέρια.

Το γήπεδο ανήκει στον ερασιτέχνη Παναιτωλικό.

Το ρεκόρ προσέλευσης στο γήπεδο σημειώθηκε το 1977 σε έναν αγώνα του Παναιτωλικού εναντίον του Ολυμπιακού Πειραιώς, όταν 11.012 θεατές παρακολούθησαν τον αγώνα.
Ιστορίες Ατελείωτης Ματαιοδοξίας

right

Οι Ιστορίες Ατελείωτης Ματαιοδοξίας ήταν μια προσωπική ανθολογία small press comics που αυτοεκδίδονταν από τον ΚΩΝ (ή αλλιώς Κων Χρυσούλης) από το 2000 έως το 2004. 
Η ανθολογία έφτασε τα 10 τεύχη (24 σελίδων το καθένα) και εμπεριείχε ως επί το πλείστον ασπρόμαυρες αυτοτελείς ιστορίες ("Λούβρε Ντε Μπαφ", "Πάνκυ Στρούμφ" κτλ), καθώς και ιστορίες σε συνέχειες ("Τζαζ και Μαρία", "Three Kings" κτλ.) 

Ο ΚΩΝ έχει αναφέρει πως μελλοντικά θα κυκλοφορήσει έναν τόμο με τις περιπέτειες του ζεύγους βαμπίρ "Τζαζ και Μαρία", καθώς και μια συλλογή των αυτοτελών ιστοριών του.

Τον καιρό που εξέδιδε τις Ιστορίες Ατελείωτης Ματαιοδοξίας, ο ΚΩΝ ταυτόχρονα δημοσίευε ιστορίες του στο "9" της Ελευθεροτυπίας, εικονογραφούσε την σειρά μυθολογίας comics "Αρχαίοι Συγγραφείς Εικονογραφημένοι", σύστησε την ομάδα "SubArt" αρχικά με τον Ανδρέα Παναγιωτόπουλο (γνωστό και ως APAN), και έπειτα το ομώνυμο περιοδικό με τους Τάσο Παπαϊωάννου και Ηλία Κυριαζή.

Αρθρογραφεί πάνω στην small press comics σκηνή της Ελλάδας στο comicart.gr , όπου και έχει παρουσιάσει την πλειοψηφία των λεγόμενων comics "φανζίν" που έχουν εκδοθεί τα τελευταία 10 χρόνια.
Από τον Αύγουστο του 2005 έως τον Αύγουστο του 2006, δημοσίευε μονοσέλιδες αυτοβιογραφικές ιστορίες του, με τον τίτλο "autobio comics" σε εβδομαδιαία βάση στην εφημερίδα "Παρασκευή + 13", τις οποίες έχει υποσχεθεί να συλλέξει στο μέλλον. Κάποιες από αυτές είναι δημοσιευμένες στην ιστοσελίδα του.

Έχει γράψει και συνθέσει concept glam/post-punk μουσική με το συγκρότημα του, τους autodivine.
Τρέισι Λορντς

H Τρέισι Λορντς ("Traci Elizabeth Lords", πραγματικό όνομα "Nora Louise Kuzma", 7 Μαΐου 1968) είναι Αμερικανίδα ηθοποιός. Είναι περισσότερο γνωστή για τη σύντομη καριέρα της στο χώρο του πορνό όταν ακόμη ήταν ανήλικη (γύρισε την πρώτη της ταινία και φωτογραφήθηκε γυμνή για το περιοδικό Πέντχαουζ σε ηλικία 15 ετών).
Σουλεϊμάν Τσελεμπή

Ο Σουλεϊμάν Τσελεμπή (τουρκ.: "Süleyman Çelebi", 1377 – 17 Φεβρουαρίου 1411) ήταν Οθωμανός πρίγκιπας (τουρκικά: "şehzade")και συγκυβερνήτης της αυτοκρατορίας για μερικά χρόνια κατά τη διάρκεια της Οθωμανικής Μεσοβασιλείας.
Ένωση Ποδοσφαιρικών Σωματείων Φωκίδας

Η Ένωση Ποδοσφαιρικών Σωματείων Φωκίδας (Ε.Π.Σ.Φ.) είναι το όργανο διοίκησης του ποδοσφαίρου στο νομό Φωκίδας. Τα γραφεία της στεγάζονται στις εγκαταστάσεις του Ενωσιακού Γηπέδου, λίγο έξω από την Άμφισσα και είναι μέλος της Ελληνικής Ποδοσφαιρικής Ομοσπονδίας (Ε.Π.Ο.). Είναι υπεύθυνη για τη διεξαγωγή του τοπικού πρωταθλήματος και του κυπέλλου, όπως και των πρωταθλημάτων εφήβων και παίδων. Συντονίζει επίσης τις δραστηριότητες των μικτών ομάδων νέων και παίδων, οι οποίες εκπροσωπούν το νομό σε εθνικό επίπεδο. Από τον Ιούνιο του 2020 νέος πρόεδρος της Ένωσης έχει εκλεγεί ο κ. Θεοφάνης Αγγέλου .
Ντόναλντ Νίκολ

Ο Ντόναλντ Νίκολ (αγγλικά: "Donald MacGillivray Nicol", 4 Φεβρουαρίου 1923 - 25 Σεπτεμβρίου 2003) ήταν Άγγλος βυζαντινολόγος, ένας από τους διαπρεπέστερους του 20ού αιώνα.
Πάπας Ανίκητος

Ο Πάπας Ανίκητος ήταν Σύρος (ή Έλληνας από τη Συρία) και καταγόταν από την πόλη Έμεσα.

Έγινε επίσκοπος Ρώμης περί το 154 (οι κατάλογοι του Βατικανού αναφέρουν το 150 ή 157 ως το 153 ή το 168). Αναφέρεται ότι περί το 160 τον επισκέφτηκε ο επίσκοπος Σμύρνης Πολύκαρπος και μεταξύ τους συζητήθηκε για πρώτη φορά το θέμα του εορτασμού του Πάσχα, καθώς η μεν Εκκλησία της Ρώμης το γιόρταζε πάντοτε ημέρα Κυριακή (ημέρα της Αναστάσεως), η δε Εκκλησία της Σμύρνης την 14η μέρα του μήνα Νισάν, ώστε να συμπίπτει με το εβραϊκό Πάσχα. Δεν συμφωνήθηκε μεταξύ τους ενιαίος εορτασμός, και το ζήτημα επανήλθε αργότερα, με μεγαλύτερη σφοδρότητα.

Επί της επισκοπείας του ανεγέρθηκαν «τρόπαια» ("memoria") στον τόπο ταφής των Αποστόλων Πέτρου και Παύλου, ένα εκ των οποίων ίσως είναι ο περίφημος «κόκκινος τοίχος» κάτω από τη Βασιλική του Αγίου Πέτρου στη Ρώμη. Εναντιώθηκε στο γνωστικισμό και άλλες αιρέσεις και, σύμφωνα με το Liber Pontificalis, απαγόρευσε στους ιερείς να έχουν μακριά κόμη (ίσως επειδή μακριά μαλλιά είχαν οι γνωστικιστές).

Αναφέρεται ότι ο Ανίκητος μαρτύρησε, χωρίς να έχουν διασωθεί λεπτομέρειες για ακριβή ημερομηνία και τρόπο μαρτυρίου. Πάντως, η Καθολική και η Ορθόδοξη Εκκλησία τον έχουν ανακηρύξει άγιο και τιμούν τη μνήμη του στις 17 Απριλίου.
Ιάλεμος

Ο Ιάλεμος στην Ελληνική Μυθολογία ήταν γιος του Απόλλωνα και της Μούσας Καλλιόπης.

Από το όνομά του ονομάζονταν στην αρχαιότητα "ιάλεμοι" τα θλιβερά άσματα είτε γιατί, όπως έλεγε η παράδοση, πέθανε νεότατος, και έδωσε έτσι αφορμή για θρηνωδίες, είτε γιατί, όπως λεγόταν, ουδέποτε έψαλλε ο ίδιος χαρμόσυνα άσματα. Αυτή ήταν η αφορμή για τον χαρακτηρισμό στην αρχαιότητα της πένθιμης μουσικής ως "Ιαλέμου ωδή".

Στην νεώτερη ελληνική ποίηση ο Γεώργιος Σακελλάριος στην ποιητική συλλογή με τίτλο «"Ποιημάτια"», το οποίο εκδόθηκε στην Βιέννη το 1817, περιέλαβε δύο ποιήματα με τίτλο "Ιάλεμοι" αφιερωμένα στη σύζυγό του Αναστασία, που είχε πεθάνει νέα.
What Gets Me Hot!

Το What Gets Me Hot! είναι μια πορνογραφική ταινία Αμερικανικής παραγωγής, γυρισμένη το 1984. Πρωταγωνιστούν οι Bunny Bleu, Susan Hart, Dorothy Onan, Marc Wallice, Sean Alexander, Tom Byron, Greg Rome, Herschel Savage, Mary Kay, Helga Sven, Leslie Thane και Τρέισι Λορντς. Το σενάριο και τη σκηνοθεσία υπογράφει ο Ουγγρικής καταγωγής Richard Mailer. 

Η ταινία έχει ιστορική/συλλεκτική αξία πλέον αφού αποτελεί την πρώτη εμφάνιση της Τρέισι σε πορνό. Όταν γύρισε αυτή την ταινία (αρχές 1984) ήταν ακόμη ανήλικη (15 ετών) και έτσι αργότερα όταν αποκαλύφθηκε το σκάνδαλο η ταινία αποσύρθηκε από την αγορά. Σίγουρα η Τρέισι δείχνει περισσότερο κοντά στην πλαστή ηλικία που δήλωνε (21 ετών) παρά στην πραγματική της ηλικία, γεγονός αρκετά σπάνιο σε μια εποχή όπου η πρόωρη εφηβεία δεν ήταν ένα φαινόμενο τόσο συχνό όπως στις μέρες μας.
Γολγοθάς

Ο Γολγοθάς μέσα στον [[Ναός της Αναστάσεως |Ναό της Αναστάσεως]]
Ο Γολγοθάς είναι τοποθεσία στην Ιερουσαλήμ και σημείο σταύρωσης του Ιησού Χριστού. Κατά τους χρόνους του Ιησού ήταν βραχώδες ύψωμα βορειοδυτικά της Ιερουσαλήμ και βρισκόταν έξω από το δεύτερο αμυντικό τείχος της πόλης. Σήμερα, η γενικά παραδεκτή παραδοσιακή τοποθεσία του βρίσκεται περίπου στο κέντρο της πόλης της Ιερουσαλήμ, εντός του Ναού της Αναστάσεως.
Βαντοβίτσε

<br>
Το σπίτι όπου γεννήθηκε ο [[Πάπας Ιωάννης Παύλος Β']] στη Βαντοβίτσε.
Η Βαντοβίτσε, (πολωνικά: "Wadowice") είναι κωμόπολη της Πολωνίας.

Βρίσκεται στα νότια της χώρας, έχει 19.500 κατοίκους και έγινε γνωστή ως η γενέτειρα του Πάπα Ιωάννη Παύλου του Β'. To 2006 αδελφοποιήθηκε με την γερμανική κωμόπολη Μαρκτλ αμ Ινν, γενέτειρα του διαδόχου του, Πάπα Βενέδικτου ΙΣΤ΄.
Οκτάβ Μιρμπώ

Ο Οκτάβ Μιρμπώ ("Octave Mirbeau", 16 Φεβρουαρίου 1848 – 16 Φεβρουαρίου 1917) ήταν Γάλλος λογοτέχνης.
Οδησσός

Η Οδησσός (ουκρ. "Одеса", ρωσ. "Одесса") είναι η τέταρτη μεγαλύτερη πόλη της Ουκρανίας και σημαντικό λιμάνι στον Εύξεινο Πόντο, όπου υπήρχε μία αρκετά οργανωμένη ελληνική παροικία στις αρχές του 19ου αιώνα.
Η Οδησσός είναι άρρηκτα συνδεδεμένη με την ιστορία του ελληνισμού, αφού εκεί συστάθηκε η Φιλική Εταιρεία.
Μαρκτλ

<br>

Το σπίτι όπου γεννήθηκε ο [[Πάπας Βενέδικτος ΙΣΤ΄]] το [[1927]]
Το Μαρκτλ (γερμ. "Marktl am Inn", δηλ. Μαρκτλ επί του ποταμού Ινν) είναι χωριό της Γερμανίας.

Τιμητική πλάκα στο σπίτι όπου γεννήθηκε ο [[Πάπας Βενέδικτος ΙΣΤ΄]]
Βρίσκεται στη νοτιοανατολική Βαυαρία στο Landkreis Altötting και έχει 2.682 κατοίκους (απογραφή 2005). Το χωριό αυτό έχει γίνει γνωστό, διότι είναι η γενέτειρα του Πάπα Βενέδικτου ΙΣΤ΄. 

Το χωριο πρωτοαναφέρεται στο δέκατο τρίτο αιώνα. Κατακτήθηκε το 1386 από τον οίκο Βίττελσμπαχ . To 2006 αδελφοποιήθηκε με την πολωνική κωμόπολη Βαντοβίτσε, γενέτειρα του Πάπα Ιωάννη Παύλου Β΄.

Κατηγορία:Χωριά της Γερμανίας
Ιθαγένεια

Ιθαγένεια ονομάζεται «ο δημοσίου δικαίου νομικός δεσμός που συνδέει το άτομο με την πολιτεία στο λαό της οποίας ανήκει». Με άλλη διατύπωση, «η νομική και πολιτική ιδιότητα ενός ατόμου ως πολίτη ενός κράτους με το κράτος στο οποίο ανήκει». Ο όρος υπηκοότητα στην ελληνική νομική γλώσσα είναι ταυτόσημος με αυτόν της ιθαγένειας, και χρησιμοποιείται παράλληλα (λέμε π.χ. ελληνική ιθαγένεια, αλλά Έλληνας υπήκοος (όχι Έλληνας ιθαγενής). 

Κάθε άνθρωπος αποκτά ιθαγένεια τη στιγμή που γεννιέται, κατά κανόνα την ίδια με έναν από τους γονείς του ("δίκαιο του αίματος") ή υπό προϋποθέσεις του τόπου γέννησής του ("δίκαιο του εδάφους"). Κατά τη διάρκεια της ζωής του ενδέχεται να αποκτήσει νέα ιθαγένεια οικειοθελώς - η διαδικασία αυτή ονομάζεται "πολιτογράφηση". Ενδέχεται επίσης, εάν προβεί σε πράξεις προδοσίας ή συμμετέχει στην αντιπολίτευση εναντίον αυταρχικών καθεστώτων, να στερηθεί την ιθαγένειά του - σε αυτήν την περίπτωση και αν δεν έχει την ιθαγένεια άλλου κράτους χαρακτηρίζεται ως "ανιθαγενής".
Μουζάκι Καρδίτσας

Το Μουζάκι Καρδίτσας είναι κωμόπολη του νομού Καρδίτσας στη Θεσσαλία. Με το πρόγραμμα Καλλικράτης ορίστηκε έδρα του Δήμου Μουζακίου. Σύμφωνα με την Απογραφή του 2011, έχει πληθυσμό 1.961 κατοίκους. Το Μουζάκι βρίσκεται σε υψόμετρο 180 μέτρων, στις παρυφές του Ιτάμου. Διασχίζεται από το χείμαρρο Πάμισο, ο οποίος καταλήγει στον Πηνειό. Οι κάτοικοί του ασχολούνται με την κτηνοτροφία, τη γεωργία, το εμπόριο ή εργάζονται στις δημόσιες υπηρεσίες.
Μανουήλ Καντακουζηνός

Ο Μανουήλ Καντακουζηνός (1326 - 10 Απριλίου 1380) ήταν ο πρώτος Δεσπότης του Μυστρά (1349-1380).
Βλαχία

Η Βλαχία ή Βαλαχία ή και Μουντενία (Valahia/Βαλάχια ή Ţara Românească/Τσάρα Ρομανεάσκα στα Ρουμάνικα, Valachia/Βαλάχια στα Λατινικά, Vlachföld/Βλάχφελντ, Oláhország/Ολαχορσζάγκ ή Havasalföld/Χαβάσαλφελντ στα Ουγγρικά), είναι ιστορική και γεωγραφική περιοχή της Ρουμανίας. Βρίσκεται βορείως του ποταμού Δούναβη και νοτίως των Νοτίων Καρπαθίων Ορέων. Αποτελείται από δυο γεωγραφικούς τομείς, τη Μουντενία (Μεγάλη Βλαχία), όνομα με το οποίο αναφέρεται συχνά, και την Ολτενία (Μικρή Βλαχία). Έχει έκταση 76.583 τ.χλμ και πληθυσμό 4.500.000 κατοίκων.

Ιδρύθηκε ως πριγκιπάτο τον 14ο αιώνα μ.Χ. από τον Βασάραβα Α΄ (από τον Οίκο των Βασαράβων (Μπασαράμπ) πήρε το όνομά της η Βεσσαραβία), κατόπιν εξεγέρσεως των γηγενών πληθυσμών εναντίον του Καρόλου Α΄ της Ουγγαρίας, αν και η πρώτη αναφορά της επικράτειας της Βλαχίας δυτικά του ποταμού Ολτ χρονολογείται από ένα παραχωρητήριο, δοσμένο στο βοεβόδα Σενεσλάου από το Μπέλα Δ΄ της Ουγγαρίας. Το 1417, η Βλαχία περιήλθε υπό την επικυριαρχία της Οθωμανικής Αυτοκρατορίας και παρέμεινε υπό αυτό το στάτους μέχρι τον 19ο αιώνα, με μικρές ενδιάμεσα περιόδους ρωσικής κατοχής μεταξύ των ετών 1768 και 1854. Το 1859, ενώθηκε με τη Μολδαβία (ως Ηνωμένες Ηγεμονίες) και σχημάτισαν τη βάση του σύγχρονου ρουμανικού κράτους, που μετεξελίχθηκε στο ανεξάρτητο Βασίλειο της Ρουμανίας το 1881, στο οποίο προστέθηκε το 1918 μετά τη λήξη του Μεγάλου Πολέμου και η περιοχή (ηγεμονία) της Τρανσυλβανίας.

Την εποχή της οθωμανικής επικυριαρχίας, έγιναν ηγεμόνες της αρκετοί Έλληνες Φαναριώτες. Η πρωτεύουσα της Ρουμανίας, το Βουκουρέστι, βρίσκεται στη Βλαχία.
Λυκούργος Καλλέργης

Ο Λυκούργος Καλλέργης (7 Μαρτίου 1914 - 27 Αυγούστου 2011) του Σταύρου ήταν Έλληνας ηθοποιός, σκηνοθέτης, καθηγητής δραματικής, λογοτέχνης, μεταφραστής και βουλευτής του ΚΚΕ.
Σαμψούντα

Η Σαμψούντα (τουρκικά: "Samsun" «"Σάμσουν"», αρχαία ελληνικά: Αμισός) είναι παραλιακή πόλη στα βόρεια της Τουρκίας και ανήκει στο γεωγραφικό διαμέρισμα του Πόντου. Ο πληθυσμός της είναι 595.373 κάτοικοι (εκτίμηση 2018).
Χραντ Ντινκ

O Χραντ Ντινκ ("Hrant Dink", Μαλάτεια, 15 Σεπτεμβρίου 1954 - Κωνσταντινούπολη, 19 Ιανουαρίου 2007) ήταν διακεκριμένος Τούρκος, αρμενικής καταγωγής, δημοσιογράφος και συγγραφέας.
Μνημείο Φιλοπάππου

thumb|right|368x368px|Το μνημείο Φιλοπάππου, επί του ομώνυμου λόφου, Δ. της Ακρόπολης

Με το όνομα Μνημείο Φιλοπάππου φέρεται το έναντι και ΝΔ. της Ακρόπολης της Αθήνας, επί του ομώνυμου σήμερα, λόφου Μουσών, (στην αρχαιότητα), μνημείο του Φιλοπάππου, εγγονού του Αντιόχου Δ΄, τελευταίου Βασιλέως της Κομμαγηνής, που είχε ανακηρυχθεί Ύπατος της Αθήνας (90 - 100 μ.Χ.), καθώς επίσης και «"Αθηναίος πολίτης"».
Νότια Προάστια Αθηνών

εναλλ.=|μικρογραφία|χάρτης παραλιακής ζώνης
Τα Νότια Προάστια των Αθηνών είναι ένα συγκρότημα δήμων, οικοδομημένων νότια του κέντρου της Αθήνας, ανάμεσα στον Υμηττό και το Σαρωνικό. Αρχικά ξεκίνησε η οικοδομική δραστηριότητα με αφορμή την εγκατάσταση του αεροδρομίου του Ελληνικού, αλλά σύντομα διαμόρφωσαν ένα ιδιαίτερο ύφος δόμησης, συνδυάζοντας βουνό και θάλασσα. 
Σήμερα το αεροδρόμιο λειτουργεί ως εκθεσιακό πάρκο(μετά την εγκατάσταση του Διεθνούς Αερολιμένος Ελευθέριος Βενιζέλος στα Σπάτα).
Τις υψηλότερες αξίες συγκεντρώνει η παραλιακή ζώνη, με μεγάλες αποκλίσεις από τη μέση αξία σε αρκετούς δήμους (π.χ. η παραλιακή της Καλλιθέας συγκεντρώνει στο αντικειμενικό σύστημα τιμές της τάξης των "1.700"ε/τ.μ. δόμησης, το Μοσχάτο επίσης). Το δίκτυο του μετρό φτάνει μέχρι το Ελληνικό, με ενδιάμεσες στάσεις τον Άγιο Δημήτριο, την Ηλιούπολη, τον Άλιμο και την Αργυρούπολη.
Σπυρίδων Λάμπρος

Ο Σπυρίδων Λάμπρος (20 Απριλίου 1851 – 5 Αυγούστου 1919) ήταν Έλληνας πολιτικός και ιστορικός, ο οποίος διετέλεσε πρωθυπουργός της Ελλάδας.
Μάχη του Σαρανταπόρου

Η Μάχη του Σαρανταπόρου ή μάχη των στενών της Πόρτας αποτελεί την πρώτη πολεμική επιχείριση της Ελλάδας στον Α΄ Βαλκανικό Πόλεμο. Έλαβε χώρα στις 9 Οκτωβρίου του 1912 στα Στενά του Σαραντάπορου. Μετά τη σύγκρουση της πρώτης μέρας, οι τουρκικές δυνάμεις συμπτύχθηκαν προς τα Σέρβια, αφήνοντας στα χέρια του ελληνικού στρατού αρκετό υλικό και λίγους αιχμαλώτους. Οι ελληνικές δυνάμεις έπειτα από ισχυρή αντίσταση των τουρκικών δυνάμεων, πέτυχαν μια σημαντική νίκη η οποία άνοιξε το δρόμο για την απελευθέρωση της Μακεδονίας.
Αύγουστος

Ιανουάριος | Φεβρουάριος | Μάρτιος | Απρίλιος | Μάιος | Ιούνιος | Ιούλιος | Αύγουστος | Σεπτέμβριος | Οκτώβριος | Νοέμβριος | Δεκέμβριος

 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | 19 | 20 | 21 | 22 | 23 | 24 | 25 | 26 | 27 | 28 | 29 | 30 | 31 
left|thumb| Το Καλαντάρι του Αυγούστου από το "Très Riches Heures du Duc de Berry" 
Ο Αύγουστος είναι ο όγδοος μήνας του έτους ανήκει στην εποχή του Καλοκαιριού κατά το Ιουλιανό και το Γρηγοριανό ημερολόγιο και έχει 31 ημέρες.
[[Οκταβιανός Αύγουστος|Ο Αύγουστος Καίσαρας]]
Αβρότονον

Αβρότονον είναι αρχαίο θρακικό γυναικείο όνομα, γνωστό στην αρχαία Ελλάδα από τον 6ο αιώνα π.Χ. μέχρι τον 2ο αιώνα, όνομα φυτού που ανέφερε ο Πλίνιος ο πρεσβύτερος τον 1ο αιώνα αλλά και της πόλης Σαμπράτα της Λιβύης. 

Με το όνομα αυτό είναι γνωστές οι γυναίκες:
*Η Αβρότονον, που έζησε τον 6ο αιώνα π.Χ., μητέρα του Αθηναίου πολιτικού και στρατιωτικού Θεμιστοκλή (αν και ένας συγγραφέας, ο Φανίας, έλεγε ότι η μητέρα του Θεμιστοκλή δε λεγόταν Αβρότονον, αλλά Ευτέρπη, και ότι καταγόταν από την Καρία). Η θρακική καταγωγή της συχνά γινόταν εμπόδιο για την πολιτική και στρατιωτική καριέρα του γιου της. Πολλές φορές οι αντίπαλοι του Θεμιστοκλή τον είχαν αποκαλέσει "«νόθο»" εξαιτίας της μητέρας του. Όπως αναφέρει ο Πλούταρχος και ο Αιλιανός, πάνω στον τάφο της υπήρχε η επιγραφή "«Η Αβρότονον ήταν Θρακιώτισσα ως προς το γένος, αλλά μας γέννησε τον μεγάλο Θεμιστοκλή»". Το ίδιο κείμενο με ελάχιστη παραλλαγή εμφανίζεται σε επίγραμμα, στα Επιτύμβια επιγράμματα της Παλατινής Ανθολογίας. Η Αβρότονον αναφέρεται και από τον Αθήναιο τον Ναυκρατίτη στο έργο του Δειπνοσοφιστές, ο οποίος δε συμφωνεί με την άποψη του Αμφικράτη στο έργο του «Περί ενδόξων ανδρών» ότι μητέρα του Θεμιστοκλή ήταν η εταίρα Αβρότονον, αλλά με την άποψη του Νεάνθη του Κυζικηνού στο τρίτο και τέταρτο βιβλίο του έργου του Ελληνικές Ιστορίες ο οποίος λέει ότι ο Θεμιστοκλής ήταν γιος της Ευτέρπης.

*Αβρότονον αναφέρεται μια εταίρα στο έργο Εταιρικοί Διάλογοι του Λουκιανού, αλλά και από τον Πλούταρχο αναφέρεται εταίρα από τη Θράκη με το ίδιο όνομα στον "Ερωτικό" του, αλλά και στην κωμωδία «Επιτρέποντες» του Μενάνδρου.

Φυτό:
*Με το όνομα αβρότονον (abrotonum) αναφέρεται επίσης από τον Πλίνιο τον πρεσβύτερο στο έργο του Φυσική Ιστορία ένα θαμνώδες αρωματικό φυτό, η αρτεμισία (το γένος του οποίου ένα γνωστό είδος είναι η αψινθιά). Το αβρότονον αναφέρει και ο Αιλιανός, αποδίδοντας την πληροφορία ως θεραπευτικό της έλμινθος στον Ίππυ τον Ρηγίνο. Ένα από τα είδη του γένους Αρτεμισία που αναφέρονται σήμερα είναι το Artemisia Abrotonum.

Πόλη της Λιβύης:
*Η Αβρότονον ήταν πόλη της Λιβυκής (η σημερινή Σαμπράτα, παραλιακή πόλη της Λιβύης κοντά στο σημερινό Μαρόκο, αρχαία φοινικική αποικία).
Γεώργιος Καφαντάρης

Ο Γεώργιος Καφαντάρης (Ανατολική Φραγκίστα Ευρυτανίας, 13 Οκτωβρίου 1873, Αθήνα, 28 Αυγούστου 1946) ήταν Έλληνας πολιτικός, πρωθυπουργός κατά το 1924, και πολλές φορές υπουργός, ενεργός στην πολιτική από το 1905 μέχρι το 1945.
Ακταίωνας

Ο Ακταίωνας ή Ακταίων στην ελληνική μυθολογία ήταν γιος του Αρισταίου και της Αυτονόης, κόρη του βασιλιά της Θήβας Κάδμου. Τον ανέθρεψε ο Κένταυρος Χείρωνας στο Πήλιο και έγινε σπουδαίος κυνηγός. Kυνηγούσε καθημερινά στα δάση με τα πενήντα σκυλιά του. Άθελά του είδε μια μέρα την Άρτεμη να λούζεται σε μια πηγή, μαζί με τις Νύμφες της. Η θεά θύμωσε, μεταμόρφωσε τον Ακταίωνα σε ελάφι και έτσι τον κατασπάραξαν τα ίδια του τα σκυλιά.
Ίμρε Νάγκυ

thumb|right|200px|Άγαλμα του Ίμρε Νάγκυ
Ο Ίμρε Νάγκυ, Ίμρε Νάντυ σύμφωνα με το ουγγρικό φωνητικό αλφάβητο , ("Imre Nagy", 7 Ιουνίου 1896 - 16 Ιουνίου 1958) ήταν Ούγγρος πολιτικός, ο οποίος διετέλεσε πρωθυπουργός της χώρας του σε μια πολύ ταραγμένη περίοδο και εκτελέσθηκε για την αντισοβιετική του στάση. 

Γεννήθηκε στο Κάποσβαρ, γόνος οικογένειας αγροτών και εργαζόταν ως μαθητευόμενος σε έναν κλειδαρά, πριν ενταχθεί στον Αυστροουγγρικό στρατό κατά τη διάρκεια του Πρώτου Παγκόσμιου Πολέμου στο Ανατολικό Μέτωπο. Εκεί συνελήφθη από το Ρωσικό Στρατό το 1915, όπου υιοθέτησε τον κομμουνισμό. 

Το 1918, ήταν μέλος της φρουράς που φρούρησε το φυλακισμένο πρώην-αυτοκράτορα Νικόλαο Β΄ και την οικογένειά του στο Εκατερίνεμπουρκ και συμμετείχε στην εκτέλεσή τους στις 17 Ιουλίου 1918. Ο Νάγκυ επέστρεψε στην Ουγγαρία μετά τον Πρώτο Παγκόσμιο Πόλεμο και υπηρέτησε στην οικουμενική κυβέρνηση Μπέλα Κουν.
Το 1929, μετέβη στη Σοβιετική Ένωση, όπου αναμίχθηκε στη γεωργική έρευνα και εργάστηκε στο ουγγρικό τμήμα της Κομιντέρν. Κατά τη διάρκεια της παραμονής του Νάγκυ στη Σοβιετική Ένωση, πολλοί μη-Ρώσοι κομμουνιστές συνελήφθησαν, φυλακίστηκαν και εκτελέσθηκαν από τη σοβιετική κυβέρνηση.

Το 1944, ο Νάγκυ επέστρεψε στην Ουγγαρία και υπηρέτησε στην κομμουνιστική κυβέρνηση ως υπουργός Γεωργίας και σε άλλες θέσεις, από όπου προωθούσε μεταρρυθμίσεις για την ευημερία των αγροτών. Μετά από δύο έτη ως πρωθυπουργός (1953-1955), ο Νάγκυ αναγκάστηκε να παραιτηθεί και διαγράφτηκε από το κομμουνιστικό κόμμα μαζί με την ομάδα του, ως συνέπεια της τάσης φιλελευθεροποίησης που παρουσίασε σε αυτή τη θέση. 

Έγινε πρωθυπουργός και πάλι κατά τη διάρκεια της σοσιαλιστικής εξέγερσης το 1956 μέσω της λαϊκής υποστήριξης, αντικαθιστώντας τον αδιάλλακτο Αντρέα Χεγκέντους. Στις 31 Οκτωβρίου ανήγγειλε την απόσυρση της Ουγγαρίας από το σύμφωνο της Βαρσοβίας και την 1η Νοεμβρίου απευθύνθηκε σε άλλες χώρες, προκειμένου να αναγνωριστεί η ουγγρική ουδετερότητα.

Όταν η επανάσταση συντρίφθηκε από τη σοβιετική εισβολή στη χώρα, ο Νάγκυ μαζί με άλλους βρήκαν άσυλο στη γιουγκοσλαβική πρεσβεία. Συνελήφθη στις 22 Νοεμβρίου, κατά παράβαση της εγγύησης της ελεύθερης μετάβασης. Επέστρεψε έπειτα στη Βουδαπέστη και εκτελέσθηκε στην κρεμάλα με άλλους τον Ιούνιο του 1958. Θάφτηκε σε μια απόμακρη γωνία του δημοτικού νεκροταφείου της Βουδαπέστης, έως την αποκατάστασή του το 1989.
Τράπα

<br>
thumb|right|310px|Τράπα, το είδος πλέουσα
thumb|down|310px|Ο καρπός της τράπας, το νεροκάστανο
Η τράπα (επιστ. Τράπα η πλέουσα, Τράπη η νηχομένη, Trapa natans) είναι μονοετές, δικότυλο , ιθαγενές, υδρόβιο, αγγειόσπερμο φυτό και ανήκει στην οικογένεια των Τραποειδών.
Τη βρίσκει κανείς στην Ευρώπη , Ασία ,και Αφρική .

Σε πολλές περιοχές καλλιεργείται για τον πλούσιο σε άμυλο καρπό της. 
Αυτός έχει πολύ περίεργο σχήμα και μοιάζει με κεφάλι βουβαλιού, με πολύ σκληρό περίβλημα, γνωστό με το όνομα νεροκάστανο. 

Τα νεροκάστανα τρώγονται βραστά ή γίνονται και κονσέρβα ενώ σε κάποιες περιοχές της Ινδίας ακόμη και αλεύρι.
Στην Ελλάδα βρίσκουμε το είδος "Trapa natans" με επιπλέοντα και βυθισμένα φύλλα, μακριά και ριζόμορφα, ή σε σχήμα ρόδας με μήκος έως 10 εκατοστά.
Ο καρπός έχει διάμετρο 2,5 έως 5 εκατοστά.

Κατηγορία:Τραποειδή
Στέφανος Σιταράς

Ο Στέφανος Σιταράς (13 Δεκεμβρίου 1989) είναι Έλληνας σκηνοθέτης.
Jedna si jedina

Το Jedna si jedina ("Μία είσαι μοναδική- 'Γιέντνα σι γιεντίνα"') ήταν ο εθνικός ύμνος της Βοσνίας-Ερζεγοβίνης από το 1992 ως το 1998.

Υιοθετήθηκε το Νοέμβριο του 1992.Η μουσική ανήκε στο παλιό λαϊκό βοσνιακό τραγούδι "Sa one strane Plive" ενώ οι στίχοι γράφτηκαν από τον Edin Dervišhalidović. Επειδή θεωρήθηκε ότι ο ύμνος απέκλειε τους Σέρβους και τους Κροάτες της χώρας, αντικαταστήθηκε το 1998 από το "Intermeco". Πολλοί εθνικά Βόσνιοι όμως συνεχίζουν να θεωρούν το Jedna si jedina ως τον πραγματικό ύμνο της χώρας τους. Στους αθλητικούς αγώνες, οι Βόσνιοι οπαδοί τραγουδούν το Jedna si jedina, ενώ παίζεται το Intermeco"."
Αιγαιακοί πολιτισμοί

Οι Αιγαιακοί πολιτισμοί είναι ένας γενικός όρος που χρησιμοποιείται για τους πολιτισμούς της εποχής του Χαλκού στον αιγαιακό χώρο. Στην πραγματικότητα ο όρος καλύπτει τρεις περιοχές: τα νησιά του Αιγαίου, την Κρήτη και την ηπειρωτική Ελλάδα. Η Κρήτη από την Πρώιμη Εποχή του Χαλκού συνδέεται με το Μινωικό πολιτισμό, ενώ στις Κυκλάδες και στην ηπειρωτική Ελλάδα υπάρχουν διάφοροι πολιτισμοί. Οι Κυκλάδες βρέθηκαν σε στενή επικοινωνία με την κυρίως Ελλάδα κατά την πρωτοελλαδική Μινυακή περίοδο και με την Κρήτη τη Μινωική περίοδο. Από περίπου το 1450 π.Χ., ο πρωτοελληνικός Μυκηναϊκός πολιτισμός εξαπλώνεται στην Κρήτη.
Γιόχαν Φάουστ

Ο Γιόχαν Φάουστ ("Johann Georg Faust", περ. 1480 - περ. 1541) ήταν Γερμανός μάγος που γεννήθηκε στην πόλη Κνίτλινγκεν ("Knittlingen") της Βυρτεμβέργης και πέθανε στη πόλη Στάουφεν.

Τα σχετικά με τη ζωή του γεγονότα, κατά τις λεπτομέρειές τους, φαίνεται πως χάνονται μέσα στους θρύλους και τους μύθους και παρέμειναν κεκαλυμμένα μέχρι την λογοτεχνική αναμόρφωσή τους. Από τα διασωθέντα αποσπάσματα αυτών των γεγονότων διαφαίνεται πως επρόκειτο περί ενός αγύρτη και τυχοδιώκτη που περιόδευε τις διάφορες μεγαλουπόλεις της Δυτικής κυρίως Ευρώπης, εμφανίζοντας τον εαυτόν του άλλοτε ως γιατρό, άλλοτε ως αστρονόμο και μέγα αστρολόγο ή αλχημιστή. Στο Βύρτσμπουργκ καυχιόταν πως μπορούσε να επαναλάβει όλα τα θαύματα του Ιησού Χριστού. Στο Βίτενμπεργκ ισχυριζόταν πως οι νίκες των αυτοκρατορικών στρατευμάτων στη Ιταλία ήταν αποτέλεσμα των δικών του μαγικών δυνάμεων που εξαπέλυσε κατά των αντιπάλων. Η φήμη του Φάουστ εξαπλωνόταν με μεγάλη ταχύτητα φθάνοντας σ΄ όλες τις γωνιές της Γης όπου συναντούσε κανείς ανθρώπους να συζητούν για τα κάθε λογής θεωρούμενα ως θαύματα και κατορθώματα του Γερμανού αυτού μάγου. Μερικά τέτοια ίχνη της ζωής του υπάρχουν μεταξύ των ετών 1507 - 1540.

Το 1507 αναφέρεται υπό το όνομα "Georgius Sabelicus Faustus Junior". Οι πιο περίεργοι μύθοι που θα μπορούσε ν' ακούσει κανείς εμπλέκονταν με το άτομό του, και είναι ακόμη απίστευτο πως κληρικοί, θεολόγοι, διανοούμενοι, επιστήμονες της εποχής διαβεβαίωναν πως είχαν γίνει αυτόπτες μάρτυρες σκηνών με κύριο ήρωα τον Φάουστ στις οποίες συχνά προσερχόταν και ο Διάβολος με τον οποίον, όπως έλεγαν οι θρύλοι, ο δόκτωρ Φάουστ είχε συνάψει «σύμφωνο αμοιβαίας υποστήριξης και συμμαχίας».

Το πρώτο φιλολογικό έργο με ήρωα τον Φάουστ εκδόθηκε στην Φραγκφούρτη από τον Ιωάννη Σπις με τίτλο «Historia von Dr. Johann Faust» που όμως διέψευδε όλες τις περί συμφώνου ειδήσεις τονίζοντας αντίθετα για την σωτηρία των Χριστιανών, πως απειλούνταν σοβαροί κίνδυνοι για την ανθρωπότητα η επικοινωνία με το Πονηρό πνεύμα.

Παρά τα χρόνια που έχουν περάσει, για τον σημερινό αναγνώστη εντούτοις το μεγαλύτερο ενδιαφέρον βρίσκεται στη πολυτάραχη ζωή του διαβολικού Φάουστ. Εκείνο δε το βιβλίο είχε μάλιστα τεράστια επιτυχία μέχρι που χρειάσθηκε ν΄ ανατυπωθεί 4 φορές μέσα στο ίδιο έτος της πρώτης έκδοσης. Η επιτυχία αυτή προοιώνιζε την μεγάλη και εξέχουσα θέση που θα καταλάμβανε ο Φάουστ στη παγκόσμια φιλολογία, ποίηση, μουσική, θέατρο, Όπερα και καλές τέχνες γενικότερα.

Το 1589 εκδίδεται η αγγλική μετάφραση του βιβλίου εκείνου και το 1590 νέα γερμανική έκδοση με σημαντικές προσθήκες και βελτιώσεις. Η μεγάλη τραγωδία του Άγγλου ποιητή Κρίστοφερ Μάρλοου «Η τραγική ιστορία του Δρ. Φάουστους» που εκδόθηκε το 1589 είχε βασισθεί στην αγγλική μετάφραση του Σπις. Το 1599 η θρυλική πλέον ιστορία του Φάουστ εκδόθηκε στο Αμβούργο υπό νέα μορφή και αφήγηση του Γ. Ρ. Βίντμαν. Το 1674 στην έκδοση με πολλές αλλαγές του Πφίτσερ, διαφαίνεται για πρώτη φορά ο σπόρος που βλάστησε και έδωσε την Μαργαρίτα, στη τραγωδία του Γκαίτε, την κόρη εκείνη της οποίας η μοίρα ήταν τόσο τραγικά συνδεδεμένη με την μοίρα του Φάουστ στο ποίημα του Γκαίτε.
Πυξ Λαξ

Οι Πυξ Λαξ είναι ελληνικό εναλλακτικό ροκ μουσικό συγκρότημα που ιδρύθηκε το 1989. Εμφανίστηκαν στη δισκογραφία το 1990 με τον δίσκο "Τι άλλο να πεις πιο απλά". 

Το συγκρότημα διαλύθηκε το 2004 και επανασυνδέθηκε το καλοκαίρι του 2011 με μια πανελλαδική περιοδεία, ως φόρο τιμής στον Μάνο Ξυδού. Το καλοκαίρι του 2018, 7 χρόνια μετά την τελευταία τους συνάντηση, επανασυνδέθηκαν οριστικά.

Συνολικά, οι πωλήσεις δίσκων των Πυξ Λαξ έφτασαν πάνω από 1 εκατομμύριο αντίτυπα, ενώ έχουν δώδεκα χρυσούς και πλατινένιους δίσκους. Έχουν χαρακτηριστεί ως ένα από τα πιο αξιόλογα ελληνικά εναλλακτικά ροκ συγκροτήματα των τελευταίων δεκαετιών.
Πέτρος Βούλγαρης

Ο Πέτρος Βούλγαρης (Ύδρα, 13 Σεπτεμβρίου 1883 — Αθήνα, 26 Νοεμβρίου 1957) ήταν αντιναύαρχος του ελληνικού Πολεμικού Ναυτικού που διετέλεσε πρωθυπουργός της Ελλάδας κατά την περίοδο του εμφυλίου πολέμου.
Kakashi Hatake

Ο Kakashi Hatake (ελληνικά: Χατάκε Κακάσι, ιαπωνικά: はたけ カカシ) είναι φανταστικός χαρακτήρας στη σειρά anime και manga "Naruto". Είναι αρχηγός της Ομάδας 7 και έχει στην υπηρεσία του τους Uzumaki Naruto, Haruno Sakura, και Uchiha Sasuke που αργότερα αντικαταστάθηκε από τον Yamato. 

Παρ'όλο που το όνομά του στο manga γράφεται με kana, ιαπωνικές συλλαβές που δεν σημαίνουν κάτι, το οικογενειακό του όνομα Hatake, γράφεται στην kanji (κινέζικοι χαρακτήρες) ως 畑, ή 畠 , που σημαίνουν λιβάδι και εξοχή αντίστοιχα. Το όνομα Kakashi, γράφεται στην kanji ως 案山子 , και σημαίνει σκιάχτρο. Κατά ειρωνική τύχη, ο Naruto χρησιμοποίησε ένα σκιάχτρο που έμοιαζε με τον Kakashi, στην τελευταία προπόνηση πριν την δοκιμασία για να εισέλθει στην Ομάδα 7, αφού τότε έχει βάλει στον μυαλό του πως ο Kakashi είναι ο πρώτος αντίπαλός του. Επίσης όταν η Sakura κατασκόπευε τον Kakashi, με σκοπό να του βγάλει την μάσκα από το στόμα του, αυτός αντικατέστησε τον εαυτό του με ένα σκιάχτρο και διέφυγε.
Hexspeak

Η Hexspeak (κατά λέξη: δεκαεξαδική ομιλία) είναι μια καινοτόμος μέθοδος αγγλικής γραφής που χρησιμοποιείται ως αστείο αλλά και ως βοήθημα στην αποσφαλμάτωση προγραμμάτων ηλεκτρονικών υπολογιστών από προγραμματιστές. Χρησιμοποιεί τα ψηφία της δεκαεξαδικής σημείωσης αριθμών για να αναπαραστήσει οπτικά αγγλικές λέξεις.

Η δεκαεξαδική σημείωση χρησιμοποιείται συχνά στην επίδειξη ή μεταγράφει τις τιμές που αποθηκεύονται στη μνήμη υπολογιστών. Οι περισσότεροι αριθμοί, όταν επιδεικνύονται σε δεκαεξαδικό, είναι χωρίς ενδιαφέρον και δεν είναι ευδιάκριτοι. Μερικές φορές, εντούτοις, είναι επιθυμητός ένας αριθμός που θα είναι εύκολα αναγνωρίσιμος όταν επιδεικνύεται σε δεκαεξαδικό (για παράδειγμα, κατά τη διάρκεια της διόρθωσης, ή σε ένα αρχείο ημερολογίου) και ο οποίος είναι απίθανο να εμφανιστεί σε κανονική λειτουργία του προγράμματος. Το 0xFEEDFACE επιλέγεται μερικές φορές υπό αυτήν τη μορφή ως "αξία φρουρός" έτσι ώστε οι προγραμματιστές μπορούν να αναγνωρίσουν αυτήν την αξία κατά τη διάρκεια του προγραμματισμού ή της διόρθωσης. Δεν έχει καμία συγκεκριμένη έννοια, και ένας άλλος αναγνωρίσιμος αριθμός, όπως 0xABABABAB ή 0xCAFEFEED, θ' αρκούσε.

Δεδομένου ότι είναι απίθανο ότι οποιοσδήποτε δεδομένος τριανταδυάμπιτος ακέραιος αριθμός θα έπαιρνε αυτήν την συγκεκριμένη αξία (μια πιθανότητα από 2^32=4294967296), οι προγραμματιστές χρησιμοποιούν συχνά αυτήν την μαγική αξία για να ερευνήσουν τα κοινά λάθη όπως οι υπερχειλίσεις απομονωτών, ή οι μεταβλητές, κατά τη χρησιμοποίηση ενός διορθωτή. Για παράδειγμα, όποτε αυτή η αξία εμφανίζεται σε μια απόρριψη μνήμης, η θέση της είναι πιθανό να είναι ένα σημείο ενδιαφέρον για τον προγραμματιστή. Ένα άλλο παράδειγμα της πιθανής χρήσης του είναι να μονογραφηθούν οι διάφορες θέσεις μνήμης όπου τα προγράμματα δεν πρέπει να έχουν πρόσβαση, καθιστώντας το ευκολότερο να ανιχνεύσει την άκυρη εκτέλεση κώδικα.

Κάποιοι προγραμματιστές εκμεταλλεύτηκαν την χρήση γραμμάτων στην δεκαεξαδική σημείωση και με την χρήση του 0 (μηδέν) ως O (Όου) και του 1 ως l (Έλ) και i (Άι) και του 5 ως s (Ες) και του 7 ως t (Τι) και του 9 ως g (Τζι) επινόησαν διάφορες αναπαραστάσεις λέξεων ή ακολουθιών λέξεων ως αστεία.
Κωνσταντίνος Γαρέφης

Ο Κωνσταντίνος Γαρέφης (1874 - 1906), ήταν σημαντικός Έλληνας Μακεδονομάχος και οπλαρχηγός.
Κουμάρος Τήνου

Ο Κουμάρος Τήνου είναι ορεινό χωριό που βρίσκεται στο κεντρικό τμήμα της Τήνου στην ευρύτερη κοινότητα Φαλατάδου. Το πιο κοντινό χωριό και παλιά πόλη της Τήνου είναι το Εξώμβουργο, στο δήμο του οποίου υπάγεται σήμερα. Το 1928 αριθμούσε 103 κατοίκους, στη τελευταία απογραφή έφθανε μόλις τους 27 κατοίκους.
Σωτήριος Σωτηρόπουλος

Ο Σωτήριος Σωτηρόπουλος (Πάτρα, 1831 – Αθήνα, 6 Μαΐου 1898) ήταν Έλληνας πολιτικός, πληρεξούσιος, βουλευτής, πολλές φορές υπουργός και πρωθυπουργός.
Αρκάδιος

Ο Αρκάδιος (377 - 1 Μαΐου 408) ήταν αυτοκράτορας της Βυζαντινής αυτοκρατορίας, γιος του Μεγάλου Θεοδοσίου. Ανήκει και αυτός στη δυναστεία την οποία δημιούργησε ο Μεγάλος Θεοδόσιος. Βασίλευσε από το 395 έως το 408.
Άγιο Φως

Στην Ορθόδοξη Εκκλησία Άγιο Φως ή Φως της Αναστάσεως ονομάζεται η φλόγα («φως») η οποία συμβολίζει την Ανάσταση του Χριστού και μεταδίδεται από τον ιερέα στους πιστούς κατά την τελετή της Αναστάσεως το Μεγάλο Σάββατο.

Πιστεύεται από αρκετούς Ορθόδοξους Χριστιανούς ότι το Άγιο Φως που μεταδίδει κάθε χρόνο στους πιστούς λίγο πριν τον εορτασμό της Ανάστασης στο Ναό της Αναστάσεως στα Ιεροσόλυμα ο ελληνορθόδοξος Πατριάρχης Ιεροσολύμων ανάβει με θαυματουργικό τρόπο εντός του Παναγίου Τάφου και μόνο υπό την παρουσία του ελληνορθόδοξου Πατριάρχη Ιεροσολύμων. Το Πατριαρχείο Ιεροσολύμων, υπό την αιγίδα του οποίου γίνεται η τελετή της αφής, το χαρακτήριζε στον ιστότοπό του ως «θαύμα, το οποίο δεν χωρά αμφισβήτηση» και ανέφερε ότι ο χώρος ελέγχεται από τους ετερόδοξους «διὰ νὰ πιστοποιήσουν ὅτι δὲν ὑπάρχει ἀναμμένον κανδήλιον ἢ ἄλλη πηγὴ φωτὸς». Σήμερα αυτή η αναφορά δεν υπάρχει.

Αρκετοί, μεταξύ των οποίων και αρχιερείς που πρωταγωνιστούν στην τελετή, υποστηρίζουν ότι η ετήσια αφή του Αγίου Φωτός στα Ιεροσόλυμα δεν γίνεται με θαυματουργικό τρόπο και δηλώνουν με βεβαιότητα ότι το θαύμα είναι ο καθαγιασμός της φυσικής φωτιάς που λαμβάνεται από την κανδήλα εντός του Πανάγιου Τάφου, και όχι το άναμμα με υπερφυσικό τρόπο σβησμένης κανδήλας ή κεριών.
Μάτι Αττικής

thumb|250px|right|Μάτι Αττικής - πανοραμική άποψη. Διακρίνονται η παραλία και ξενοδοχειακές εγκαταστάσεις. 
Το Μάτι είναι παραθεριστικός οικισμός στο δήμο Μαραθώνος της Ανατολικής Αττικής, στα διοικητικά όρια της Δημοτικής Ενότητας Νέας Μάκρης, στο νοτιότερο σημείο των συνόρων με τη Ραφήνα. Εξυπηρετείται συγκοινωνιακά από τη Λεωφόρο Μαραθώνος, μέσω λεωφορειακών γραμμών ΚΤΕΛ και από τη λεωφορειακή γραμμή 310 του ΟΑΣΑ. Την ονομασία του έλαβε, πιθανώς, λόγω της επιβλητικής θέας προς τη θάλασσα. Ανήκε πάντοτε διοικητικά στο Δήμο Νέας Μάκρης, παρότι βρίσκεται σε πιο κοντινή απόσταση με τη γειτονική Ραφήνα.

Στις πυρκαγιές του 2018 το Μάτι καταστράφηκε σχεδόν ολοκληρωτικά, με τελικό απολογισμό 102 νεκρούς.
Έδικτο της Νάντης

thumb|Το Έδικτο της Νάντης, Απρίλιος 1598.
Το Έδικτο της Νάντης (γαλ.: Édit de Nantes) εκδόθηκε στις 30 Απριλίου 1598 από τον Ερρίκο Δ΄ της Γαλλίας παραχωρώντας στους Καλβινιστές Προτεστάντες της Γαλλίας (επίσης γνωστούς ως Ουγενότους) ουσιώδη δικαιώματα σε ένα έθνος σχεδόν αμιγώς Καθολικό. Η κυριότερη ανησυχία ήταν η πολιτική ενότητα, και το Έδικτο διαχώρισε την πολιτική από την θρησκευτική ενότητα, μεταχειρίσθηκε κάποιους Προτεστάντες για πρώτη φορά σαν κάτι παραπάνω από απλούς σχισματικούς και αιρετικούς, και άνοιξε τον δρόμο για την εκκοσμίκευση του κράτους και τη θρησκευτική ανεκτικότητα. Όσον αφορά στην προσφορά γενικής ελευθερίας συνείδησης ατομικά, το έδικτο προσέφερε πολλές συγκεκριμένες εκχωρήσεις στους Προτεστάντες, όπως η αμνηστία και η αποκατάσταση των πολιτικών δικαιωμάτων τους, συμπεριλαμβανομένου του δικαιώματος στην εργασία σε κάθε τομέα ή για το Κράτος και να αναφέρουν παράπονα απευθείας στο βασιλιά. Σηματοδοτεί το τέλος των θρησκευτικών πολέμων που διαίρεσε τον πληθυσμό της Γαλλίας κατά το δεύτερο μισό του 16ου αιώνα (1562-1598).

Το έδικτο παραχωρούσε στους Ουγενότους τα εξής δικαιώματα:

* Ιδιωτική λατρεία και ελευθερία συνείδησης σε ολόκληρη τη Γαλλία.
* Δημόσια λατρεία μπορούσε να λάβει χώρα σε 200 πόλεις/ κωμοπόλεις και πάνω από 3.000 κάστρα.
* Ένα ποσό προσφερόταν από το κράτος για προτεσταντικά σχολεία 
* Επιτρεπόταν η έκδοση καλβινιστικών βιβλίων.
* Πλήρη πολιτικά δικαιώματα.
* Πρόσβαση σε όλες τις δημόσιες υπηρεσίες.
* Πολιτικό έλεγχο για οκτώ χρόνια σε διακόσιες πόλεις/ κωμοπόλεις, όπου η φρουρά θα συντηρούνταν από το στέμμα. 
* Ορισμένα δικαστικά προνόμια.
* Το δικαίωμα ίδρυσης θρησκευτικών και πολιτικών οργανώσεων.
Ποδοσφαιρική Αθλητική Ένωση Επαρχίας Κερύνειας

:"Για το ποδοσφαιρικό τμήμα του συλλόγου, διαβάστε: Ποδοσφαιρική Αθλητική Ένωση Επαρχίας Κερύνειας (ποδόσφαιρο)".
Η Ποδοσφαιρική Αθλητική Ένωση Επαρχίας Κερύνειας ή ΠΑΕΕΚ Κερύνειας (, διαβάζεται «πάεκ») είναι κυπριακό αθλητικό σωματείο από την Κερύνεια. Αρχικά είχε ιδρυθεί ως Ποδοσφαιρική Αθλητική Ένωση Κερύνειας ή ΠΑΕΚ (διαβάζεται «πάεκ»). Μετά την τουρκική εισβολή στην Κύπρο του 1974, η ΠΑΕΕΚ είναι ένας προσφυγικός σύλλογος, ο οποίος από τότε εδρεύει στη Λευκωσία. Διατηρεί τμήματα ποδοσφαίρου και καλαθοσφαίρισης.
Ευγένιος ο Αιτωλός

Ο Όσιος Ευγένιος ο Αιτωλός (1595-1682), κατά κόσμον "Ιωαννούλης" ή "Γιαννούλης" υπήρξε επιφανής διδάσκαλος του Γένους και σθεναρός αγωνιστής της Ορθοδοξίας.
Ευγένιος Ευγενίδης

Ο Ευγένιος Ευγενίδης (Διδυμότειχο, 22 Δεκεμβρίου 1882 - Μοντρέ Ελβετίας, 21 Απριλίου 1954) ήταν Έλληνας εφοπλιστής και εθνικός ευεργέτης από τη Θράκη.
Βιρτζίνια Γουλφ

Η Βιρτζίνια Γουλφ (Virginia Woolf, πλήρες όνομα: Adeline Virginia Stephen, Αντελίν Βιρτζίνια Στίβεν, 25 Ιανουαρίου 1882 - 28 Μαρτίου 1941) ήταν Αγγλίδα μυθιστοριογράφος και δοκιμιογράφος, που θεωρήθηκε πρωτοπόρος και νεοτερίστρια λογοτέχνης στον 20ό αιώνα και μια από τους μεγαλύτερους καινοτόμους στην αγγλική γλώσσα.

Κατά τη διάρκεια του μεσοπολέμου υπήρξε σημαντική μορφή στη λογοτεχνική κοινωνία του Λονδίνου και μέλος της Ομάδας Μπλούμσμπερυ. Τα διασημότερα έργα της είναι τα μυθιστορήματα "Η κυρία Ντάλογουεϊ" (1925), "Στο Φάρο" (1927), το "Ορλάντο: Μια Βιογραφία" (1928) και το δοκίμιο "Ένα Δωμάτιο Ολοδικό Σου" (1929) με την παροιμιώδη φράση της: "«Μια γυναίκα πρέπει να έχει τα χρήματα και ένα δωμάτιο κατάδικό της, εάν πρόκειται να γράψει μυθιστοριογραφία»". Τα μυθιστορήματά της διακρίνονται για το ψυχολογικό τους βάθος και το εκφραστικό τους ύφος. Άλλα γνωστά έργα της είναι τα "Νύχτα και Μέρα", "Τα Κύματα", "Τα Χρόνια", "Τρεις Γκινέες", κ.ά.

Ο Έλληνας κριτικός λογοτεχνίας και μεταφραστής των έργων της Άρης Μπερλής έχει γράψει ότι: "«Η Βιρτζίνια Γουλφ βρίσκεται μέσα στη μεγάλη παράδοση της δυτικής λογοτεχνίας και συναριθμείται με τον Προυστ και τον Τζόυς στην τριάδα των μεγάλων καινοτόμων πεζογράφων που άνοιξαν νέους δρόμους στο ευρωπαϊκό μυθιστόρημα τις τρεις πρώτες δεκαετίες του εικοστού αιώνα.»"
Δημήτρης Δραγατάκης

Ο Δημήτρης Δραγατάκης (22 Ιανουαρίου 1914 – 18 Δεκεμβρίου 2001) ήταν Έλληνας συνθέτης έντεχνης μουσικής και μια από τις εξέχουσες προσωπικότητες της ελληνικής έντεχνης μουσικής του 20ού αιώνα.

Γεννήθηκε στην Πλατανούσσα Ιωαννίνων. Σπούδασε στο Εθνικό Ωδείο Αθηνών βιολί και ανώτερα θεωρητικά. Συμμετείχε επί σειρά ετών στην ορχήστρα της Εθνικής Λυρικής Σκηνής (1951-1969) και δίδαξε ανώτερα Θεωρητικά στο Εθνικό Ωδείο, όπου διετέλεσε επίσης μέλος της Καλλιτεχνικής Επιτροπής και του Διοικητικού Συμβουλίου του ιδρύματος (1977-2001). Ένα μεγάλο μέρος της νεότερης γενιάς Ελλήνων συνθετών υπήρξαν μαθητές του (Φ. Τσαλαχούρης, Ι. Κονιτόπουλος, Αλ. Μούζας). Ο Δραγατάκης πέθανε στην Αθήνα.

Διακρίθηκε σε πολλούς διαγωνισμούς σύνθεσης, ενώ για το σύνολο του έργου του βραβεύτηκε με το Βραβείο "Μαρία Κάλλας" από το Γ΄ Πρόγραμμα της Ελληνικής Ραδιοφωνίας και με το Βραβείο «Γ.Α.Παπαϊωάννου» της Ακαδημίας Αθηνών. Το μουσικό του ιδίωμα είναι αρκετά προσωπικό. Στον απόηχο της Ελληνικής Εθνικής Σχολής και του ευρωπαϊκού νεοκλασικισμού, ο Δραγατάκης αφομοιώνει τη μουσική πρωτοπορία, μέσα από τα ηχητικά διδάγματα της ηπειρώτικης μουσικής παράδοσης. Μεγάλο μέρος του έργου του έχει εκδοθεί και δισκογραφηθεί.
Κωνσταντίνος Καλλάρης

Ο Κωνσταντίνος Καλλάρης (20 Σεπτεμβρίου 1858 - 4 Μαΐου 1940) ήταν Έλληνας αντιστράτηγος και υπουργός Στρατιωτικών.
Κυβέρνηση Ανδρέα Παπανδρέου 1985

Η (2η) Κυβέρνηση Ανδρέα Παπανδρέου 1985 (Ιούνιος 1985 - Ιούλιος 1989) ανέλαβε την εξουσία μετά τη δεύτερη συνεχόμενη νίκη του ΠΑΣΟΚ στις βουλευτικές εκλογές της 2ας Ιουνίου 1985. 
Το 1986 η κυβέρνηση προχώρησε σε συνταγματική αναθεώρηση, με στόχο κυρίως την μείωση των υπερ-εξουσιών του Προέδρου της Δημοκρατίας, με παράλληλη ενίσχυση των Πρωθυπουργικών εξουσιών. 
Με επικεφαλής τον Κώστα Σημίτη, η κυβέρνηση - με το λεγόμενο «σταθεροποιητικό πρόγραμμα» θα προσπαθήσει να ελέγξει τις δημόσιες δαπάνες. Συγκεκριμένα το πρόγραμμα περιελάμβανε: «πάγωμα των μισθών στο δημόσιο και ιδιωτικό τομέα,
έλεγχο των προσλήψεων, συγκράτηση των δημοσίων εξόδων ιδίως μέσω περιορισμού των κοινωνικών δαπανών, κίνητρα προς το ξένο κεφάλαιο για επενδύσεις στην Ελλάδα, προσπάθεια αναδιοργάνωσης του ευρύτερου δημόσιου τομέα και ανασυγκρότησης των δημοσίων επιχειρήσεων, καθώς και πρωτοβουλίες για τη σταδιακή απελευθέρωση της αγοράς από τον κρατικό εναγκαλισμό.
Η εφαρμογή αυτού του σχεδίου αναδιάρθρωσης, που έγινε ωστόσο προσπάθεια να διαθέτει και αναπτυξιακά χαρακτηριστικά, τέθηκε υπό την αιγίδα της Ευρωπαϊκής Ένωσης, αφού στηρίχτηκε σε ένα δάνειο έκτακτης ανάγκης ύψους περίπου 2 δισεκατομμυρίων ecu.» 

Κορυφαίο γεγονός αυτών των χρόνων, αλλά και των χρόνων που θα ακολουθήσουν, υπήρξε το ξέσπασμα του σκανδάλου Κοσκωτά. Τον Αύγουστο του 1988 ο Ανδρέας Παπανδρέου, ασθενής με στεφανιαία νόσο σε προχωρημένο στάδιο, θα μεταβεί στο Λονδίνο, στο νοσοκομείο Χέρφιλντ, για να υποβληθεί σε εγχείρηση ανοιχτής καρδιάς, και όταν επιστρέψει στην Ελλάδα, στις 22 Οκτωβρίου του ίδιου έτους, θα βρεθεί αντιμέτωπος με το ξέσπασμα του σκανδάλου. Ο βίος και η πολιτεία του τότε πανίσχυρου τραπεζίτη και εκδότη Γιώργου Κοσκωτά άρχισε να έρχεται στο φως τον Οκτώβριο του 1987, μετά από αποκαλύψεις των εφημερίδων. Οι αποκαλύψεις συνεχίζονταν εμπλέκοντας τους επόμενους μήνες, κυρίως τον Αγαμέμνονα Κουτσόγιωργα ( ο οποίος κατηγορήθηκε ότι είχε δωροδοκηθεί από τον εκδότη με 2 εκαττομμύρια δολλάρια) αλλά και άλλα μεγαλόσχημα στελέχη του ΠΑΣΟΚ, και τέλος και τον ίδιο τον Πρωθυπουργό. Στις 11 Μαρτίου του 1989 ο πρόεδρος της Νέας Δημοκρατίας, Κωνσταντίνος Μητσοτάκης κατέθεσε πρόταση μομφής κατά της κυβέρνησης εξαιτίας του σκανδάλου, η οποία αν και δεν υποστηρίχτηκε τελικά από την πλειοψηφία των βουλευτών (ψήφισαν 123 «υπέρ της πρότασης» και 155 «κατά»), ωστόσο άνοιξε το δρόμο για μια πολιτική αντιπαράθεση μέχρις εσχάτων.